ོང་། སྟོན་གྱི་བསོད་སྙོམས་སོགས་འཚོ་བ་འདྲ་གང་བྱས་ཀྱང་སླ། སྤྱིར་ན་མེད་ལ་
གཏོད་པ་གཉིས་ཐབས་མཆོག་ཡིན་ཏེ། གཅེར་བུ་ལན་བརྒྱ་སོང་ཡང་། ཟས་ནོར་ཡོང་
བའི་ཐབས་བརྒྱ་ཡོད། ཁབ་ཀྱིས་འཚོལ་དགོས་པ་ནི་མིན། ལུང་པ་ནོར་གྱིས་
ཁེངས་ཡོད་པ། དེས་ན་ནོར་འདྲ་བ་སླ་སྙམ་དུ་བསམས་ལན་མེད་ལ་གཏད་བཞག །དེ་
ལྟར་མི་བྱེད་ཀ་མེད་ཡིན་ཏེ། ངེད་རང་དང་ན་མཉམ། བ༵ང་མཉམ། མཆོངས་པ་མཉམ་
པ་ཡོ་ཤི། ད་ལྟར་ནི་དུར་ཁྲོད་ན་བསྡད་ཡོད་པའམ། གསོད་སར་འཁྲིད་པའི་མིའམ།
ལུག་ཁྱུ་འབྱིན་གསོད་པ་དང་ཁྱད་མི་སྣང་བ། དེས་ན་ཆེད་དུ་བརྗོད་པའི་ཚོམས་དང་།
ཨཱ་ཏི་ཤྭ་སོགས་ཀྱིས་གསུངས་པ་ལྟར་འཆི་བ་དྲན་ངོ་ཤེས་པར་བྱ།། །།
- 201 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ།
༼༢༽
ལས་འབྲས་སྒོམ་པ་ནི། རང་རེ་ཚེ་འཕོས་ནས་སྐྱེ་བ་ལེན་པ་ནི། རང་དབ༵ང་
མེད་ཅིང་ལས་ཀྱི་གཞན་དབང་ཅན་ཡིན་པས་ལས་འབྲུས་སེམས་པ་གལ་ཆེ་སྟེ།
ལས་
འབྲས་བསམས་ན་ཡང་དག་པའི་ལྟ་བ་རྙེད། ཆོས་ཐམས་ཅད་ཀྱི་རྩྭ་བ་ཚུགས། ཆོས་
ཟབ་མོ་རྟོགས། ཆོས་ཀྱི་རོ་ལེགས་པར་མྱོང་། ཉེས་སྐྱོན་ཐམས་ཅད་འཇོམས། ཕན་
བདེ་ཐམས་ཅད་མྱུར་དུ་འགྲུབ་ནུས་གསུངས། ལས་དགེ་མི་དགེ་ལུང་མ་བསྟན་གསུམ་
ལས། རྣམ་སྨིན་ཕན་འདོགས་པའི་ལས་རྣམས་ནི་དགེ་བ། རྣམ་སྨིན་གནོད་པ་རྣམས་
ནི་མི་དགེ་བ། ཕན་གནོད་གང་ཡང་མེད་པ་རྣམས་ནི་ལུང་མ་བསྟན་ཡིན། ལས་དགེ་
མི་དགེ་ལ་དབྱེ་ན། ལྕི་ཡ༷ང་གཉིས་འཕེན་བྱེད་དང་རྫོགས་བྱེད་ཀྱི་ལས་གཉིས། མྱོང་
བར་ངེས་པ་དང་མ་ངེས་པ་གཉིས་བྱས་ལ་བསགས་པ་(༥བ)དང་མ་བསགས་པ་གཉིས་
ཡོད། ཡང་གསུམ་སྟེ། མཐོང་ཆོས་མྱོང་དང་། སྐྱེས་ནས་མྱོང་དང་། ལན་གྲངས་གཞན་
ལ་མྱོང་འགྱུར་གྱིས་ལས་གསུམ་མོ། །ཡང་གང་ལ་སྤང་བླང་བྱས་ན་གནད་དུ་ཆེ་བའི་
ལས་རྣམ་པ་བཅུ་ཡོད་དེ། སྲོག་གཅོད་པ་དང་། མ་བྱིན་པར་ལེན་པ་དང་། འདོད་པ་
ལོག་པར་གཡེམ་པ་དང་། བརྫུན། ཕྲ་མ། ཚིག་རྩུབ། ངག་འཁྱལ། བརྣབ་སེམས།
གནོད་སེམས། ལོག་ལྟ་སྟེ་མི་དགེ་བ་བཅུ་དང༌། སྲོག་གཅོད་སྤོང་བ་སོགས་དགེ་བ་
བཅུའོ། །གཞན་ཡང་ལས་བྱས་པ་དང་། ལས་འཕེལ་ཆེ་བ་དང་། ལས་མ་བྱས་པ་དང་
མི་འཕྲད་པ་དང་། བྱས་པ་ཆུད་མི་ཟ་བ་དང་། ལས་དགེ་སྡིག་གི་རྣམ་སྨིན་གྱི་འབྲུས་
བུ་དང་། བྱེད་པ་རྒྱུ་མཐུན་དང་མྱོང་བ་རྒྱུ་མཐུན་གྱི་འབྲས་བུ། དབང་གི་འབྲས་
བུ་སྟེ། འབྲས་བུ་རྣམ་བཞི་འབྱུང་ཚུལ་ལེགས་པར་བསམ། ཡང་སྔོན་བྱུང་གི་གཏམ་
རྒྱུད་ཀྱིས་བསམས་ཏེ། མདོ་ཉི་མའི་སྙིང་པོ་ལས་གསུངས་པའི་ཀླུ་པད་མའི་གདོང་དང༌།
ཆོས་སྨྲ་བ་དང་། ཀླུ་མོ་ལོག་གཡེམ་ཅན་དང་། བུ་ལོན་པ་དང་། མཛངས་བླུན་དང་།
རྟོགས་བརྗོད་བརྒྱ་པ་སོགས་ལས་གསུངས་པའི་དགེ་སློང་སྦྲང་རྩི་མཆོག་དང་། དགེ་ཚུལ་
::,
- 202 -

བྱང་ཆུབ་ལམ་གྱི་རིམ་པའི་རྩ་འགྲེལ། ༼ཨེ༽
ཀྱུན་ཏེ་དང་། འཁོར་བ་པ་དང་། རབ་འབྱོར་དང་། ལག་པ་ཅན་དང་། འཆ༷ར་ཀ་དང་།
ཨུ་ཏྲ་མཐའ་ཡས་དང་། ལྡི་གུས་གསོས་དང་། མོའུ་འགལ་དང་། ཀ་ཏ་ཡ་ན་དང༌།
ལེགས་འོང་དང་། གྲགས་པ་དང་། ཁྱིམ་བདག་དབང་པོ་མེད་དང་། སྣང་བ་བསམ་
གྱིས་མི་ཁྱབ་དང༌། ཆོས་སྨྲ་བ་ཆོས་ལ་སོགས་པ་རྣམས་བསམ། — དཀར་པོའི་
ལས་འབྲས། མྱ་ངན་མེད་སོགས་ཉི་ཤུ་བསམ་པར་བྱ་སྟེ། མྱ་ངན་མེད། མེ་
སྐྱེས་དང་། དན་བྱི་ལ་དང་། ལྷའི་རིན་ཆེན་དང་། པད་མའི་མིག་དང་། རྒྱན་པོ་རྒྱལ་
བ་དང་། བད་བྱེད་མ་དང༌། ག་ག་ད་ར་སོགས་ཀྱི་གཏམ་རྒྱུད་བསམ། ལས་
རྒྱུ་འབྲས་འདི་རྟག་ཏུ་སྒོམ། སྡིག་ལྟུང་རྣམས་ལ་སྡོམ་སེམས་མང་དུ་སྦྱང་ཞིང་། སྔར་
བསགས་རྣམས་སྟོབས་བཞིས་དག་པར་བྱ། དག་པ་ཕྲའུ་ཡང་སྒྲུབ་པའི་འདུན་པ་
རྒྱུན་དུ་སྦྱང༌། དེ་བཞིན་དུ་ཚ་དམྱལ་བརྒྱད་དང་། (༦ན)གྲང་དམྱལ་བརྒྱད་ཉེ་འཁོར་བ་
བཅུ་དྲུག་སྟེ་དམྱལ་བ་སོ་གཉིས་དང་། ཉི་ཚེ་བའི་དམྱལ་བ་དང་། ཡི་དྭགས་ཕྱིའི་སྒྲིབ་
པ་ཅན་དང་། ནང་གི་སྒྲིབ་པ་ཅན། ཟས་སྐོམ་གྱི་སྒྲིབ་པ་ཅན་གསུམ་དང་། དུད་འགྲོ་
བྱིངས་ན་གནས་པ་དང༌། ཁ་འཐོར་བ་གཉིས་དང༌། གསུམ་གྱི་སྡུག་བསྔལ་རྣམས་ཞིབ་
པར་བསམས་ལ། སྐྱབས་འགྲོའི་ཕན་ཡོན་དང་བསླབ་བྱ་ཤེས་པར་བྱས་ནས། སྐྱབས་
འགྲོ་གནད་དུ་ཚུད་པར་བྱ། དེ་ལྟར་འབད་པས་ཕྱི་མ་ལ་མཐོ་རིས་ཡོན་ཏན་བདུན་དང་
ལྡན་པའི་དྭལ་འབྱོར་ཐོབ་ངེས་པར་བྱ་སྟེ་སྐྱེས་བུ་ཆུང་ངུ་དང་ཐུན་མོང་པའི་བློ་སྦྱོང་རྫོགས་
སོ།། །།
འོན་ཀྱང་འཁོར་བ་ལས་མ་ཐར་ན་ཅི་ནས་ཀྱང་དགོས་པ་མེད་པས། འཁོར་བ་
ལས་ཅི་ཐར་བྱ་དགོས། དེ་ལ་དང་པོར་འཁོར་བའི་ཉེས་དམིགས་བསྒོམས་པའི་ཕན་
:
ཡོན་དང་མ་སྒོམས་པའི་ཉེས་དམིགས་ལ་མཁས་པར་བྱ་སྟེ། འཁོར་བའི་ཉེས་པ་མ་
བསྒོམས་ན་ཅི་བྱས་དོན་སྟོང་དུ་འགྱུར་བ་དང༌། རྟག་ཏུ་སྡུག་བསྔལ་བར་འགྱུར་བ་དང༌།
- 203 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ༼༢༽
སྐྱོན་ཐམས་ཅད་འཕེལ་བ་དང་། ཡོན་ཏན་མི་འབྱུང་བ་དང་། ཐར་པ་མི་ཐོབ་ལ།
ལེགས་པར་སྒོམས། ཅི་བྱས་དོན་ལྡན་དུ་འགྱུར་པ་དང་། སྐྱིད་པར་འགྱུར་བ་དང་།
སྐྱོན་ཐམས་ཅད་འཇོམས་པ་དང་། ཡོན་ཏན་ཐམས་ཅད་ཐོབ་པ་དང་། ཐར་པ་
མྱུར་དུ་ཐོབ་པ་སོགས་ལྔ་ཚུན་གཉིས་ཀྱིས་འཁོར་བའི་ཉེས་དམིགས་མ་བསྒོམས་པའི་
སྐྱོན་དང་། བསྒོམས་པའི་ཕན་ཡོན་ཤེས་པར་བྱས་ནས་སྐྱེ་རྒུ་ནཱ་འཆི་དང་། འདོད་པ་
བཙལ་གྱིས་མ་རྙེད་པ་དང་། འདོད་པ་དང་བྲལ་བ་དང་། མི་འདོད་པ་དང་ཕྲད་
པ་དང་། མདོར་ན༵་ཉེར་ལེན་གྱི་ཕུང་པོ་ལྔ་བླངས་པ་གཉིས་སྡུག་བསྔལ་བ་དང་། ཐོག་
མ་མེད་པ་ནས་ད་བར་སྡུག་བསྔལ་གྱིས་མནར་ཞིང་། ད་དུང་ཡང་རང་ལོག་ཏུ་ཟད་རྒྱུའི་
མཐའ་མ་མེད་པ་དང་། ཕུན་ཚོགས་ཀྱི་མིང་བཏགས་རྣམས་ལའང་ངོམས་ཆོག་མེད་
པ༷་དང་། འཁོར་བའི་བྱ་བ་གང་ལའང་ཡིད་བརྟན་མེད་ཅིང་། བདེ་བ་རྣམས་ཀྱང་སྡུག་
བསྔལ་ཕྱིར་བཅོས་ཙམ་དུ་ཟད་ཅིང་ལེགས་(༦བ)པར་བརྟགས་ན་བདེ་བ་དེ་ཉིད་སྡུག་
བསྔལ་ཁོ་ནར་ངེས་པ་དང་། ཞིབ་ཏུ་དཔྱད་ན་མི་རྣམས་ཀྱང་ངན་སོང་གསུམ་དང་སྡུག་
བསྔལ་འདྲ་བར་མྱོང་བ་དང་། འདོད་ལྟ་རིགས་དྲུག་ཀྱང་འཆི་ལྟས་ལྔས་དམྱལ་བ་ལྟར་
སྡུག་བསྔལ་ཞིང་། མཐར་ངན་འགྲོར་ལྟུང་བ་དང་། ལྷ་མ་ཡིན་དང་འཐབ་པ་དང་།
ལུས་བཅུད་པ་དང་། དྲལ་བ་དང་། གསོད་པ་དང༌། གནས་ནས་བསྐྲད་ པ་ སོགས་ ཀྱི་
སྡུག་བསྔལ་དུ་མ་ཡོད་ཅིང་། གཟུགས་དང་གཟུགས་མེད་ཀྱི་ལྷ་ཡང་ལས་དང་ཉོན་
མོངས་པས་བཅིངས་པ་དང༌། སྐྱེ་འཆི་ལ་རང་དབང་མེད་པ་དང་། སླར་ཡ༷ང་
ངན་སོང་དུ་ལྟུང་བ་དང་། སྔར་ཏིང་ངེ་འཛིན་གྱི་བདེ་བ་ལ་གནས་ཀྱང་། མཐར་རྨི་
ལམ་དང་འདྲ་བས་སྙིང་པོ་མེད་པའི་ཚུལ་སོགས་ཀྱིས་སྡུག་བདེན་འཁོར་བའི་ཉེས་
དམིགས་བསམ་པ་ལ་འབད། དེ་ལྟ་བུའི་སྡུག་བསྔལ་གྱི་ཁོར་ཡུག་དེ་ཡང་གང་ལ་བྱུང་
ན། ཉོན་མོངས་པ་དུས་གསུམ་གྱིས་ལས་བསགས་པས་ཁམས་གསུམ་དུ་འཁྱམས་
- 204 -

བྱང་ཆུབ་ལམ་གྱི་རིམ་པའི་རྩ་འགྲེལ། ༼ཨེ༽
པ་ཡིན་པར་ཤེས་པར་བྱས་ལ་ཀུན་འབྱུང་འཁོར་བའི་འཇུག་རིམ་ལེགས་པར་བསམ།
དེ་ལྟར་ན་ཕུང་གི་རྩྭ་བ་ཉོན་མོངས་པ་བསླབ་པ་གསུམ་པོས་རྩད་ནས་དབྱུང་དགོས་
པས་ཏིང་ངེ་འཛིན་དང་ཤེས་རབ་ཀྱི་བསླབ་པ་འོག་ནས་སྟོན། ཚུལ་ཁྲིམས་ཀྱི་བསླབ་པ་
ལ་སློབ་པའི་ཚུལ་ཅུང་ཟད་བཤད་པ་ནི། དང་པོར་ཚུལ་ཁྲིམས་བསྲུངས་པའི་ཕན་ཡོན་
དང་། མ་བསྲུངས་པའི་ཉེས་དམིགས་བར་མ་ཆད་དུ་སེམས་པ་གལ་ཆེ་ཞིང་། བསྲུང་
ཚུལ་ནི་དབང་པོའི་སྒོ་ལེགས་པར་སྡོམ་པ་སོགས་དང༌། ངོ་ཚ་ཁྲེལ་ཡོད་སྒོམ་པ་སོགས་
དང་། བྱ་བ་ཐམས་ཅད་སྤངས་ནས་དབེན་པ་བསྟེན་པ་དང་། འདུལ་བའི་བསླབ་བྱ་ལ་
མཁས་པར་སློབ་པ་སོགས་རྒྱུ་བཞིས་ལེགས་པར་བསྲུང་ནུས་སོ། །སྐྱེས་བུ་འབྲིང་དང་
ཐུན་མོངས་པའི་བློ་སྦྱོང་རྫོགས་སོ།། །།
༈ སྐྱེས་བུ་ཆེན་པོའི་ལམ་ལ་བློ་སྦྱོང་ནི། དང་པོར་སྔར་བཤད་པ་ལྟར་སྔོན་འགྲོ་
ལ་སྦྱང་བ་གལ་ཆེ། དེ་ནས་བདག་གཅེས་འཛིན་ནི། ཚེ་འདི་དང༌། ཕྱི་མ་དང་། འཁོར་
བ་དང་། ངན་སོང་གི་སྡུག་བསྔལ་བཞིའི་རྩྭ་བ་དང་། གཞན་གཅེས་འཛིན་ནི་ཚེ་རིང་
བ་དང་།(༧ན) ནད་མེད་པ་དང༌། ལོངས་སྤྱོད་དང་འཁོར་སོགས་ཚེ་འདི་ཕྱིའི་བདེ་
སྐྱིད་ཐམས་ཅད་ཀྱི་འབྱུང་གནས་དང་། གཞན་ཡང་རྒྱུ་མཚན་བཅུ་གཅིག་གི་སྒོ་ནས།
ཚོགས་བདེ་བླག་ཏུ་རྫོགས་པ་དང༌། སྡིག་པ་ཐམས་ཅད་བྱང་བ་དང་། ཉོན་སྒྲིབ་ཤེས་
སྒྲིབ་གཉིས་སྦྱོང་བ་དང་། ཡོན་ཏན་ཐམས་ཅད་སྐྱེ་བ་དང་། སངས་རྒྱས་མྱུར་དུ་ཐོབ་
པ་སོགས་ཀྱིས་ཡིད་བཞིན་ནོར་བུ་ལས་ལྷག་པ་དང་། གཞན་ཡང་ཕན་འདོགས་ཤིང་
གནོད་པ་སེལ་བ་དང་། རྒྱལ་བ་སྲས་བཅས་མཉེས་པ་དང་། སྲིད་པ་དང་ཞི་བའི་རྒུད་
པ་སེལ་བ་སོགས་ཀྱིས་ཚེ་འདིའི་མགོན་སྐྱབས་ལས་ལྷག་པ་དང་། གཉེན་ལས་ཀྱང་
ལྷག་སྟེ་འགྲོ་བར་རབ་འབྲིང་ཐ་གསུམ་གང་ལ་ཕན་བཏགས་ཀྱང་། ཚེ་འདིའི་བདེ་བ་
ནས་སངས་རྒྱས་ཐོབ་པའི་བར་འབྱུང་བ་དང་། གཞན་ཡང་། བྱང་སེམས་ནི་
- 205-

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ༼༢༽
ཆོས་ཐམས་ཅད་ཀྱི་སྲོག་དང་། སྙིང་པོ་དང་། ཉིང་ཁུ་དང་། ཐེག་ཆེན་གྱི་ལམ་
གྱི་སྦྱོར་དངོས་རྗེས་གསུམ་གྱིས་གནད་མཆོག་དང་། ལམ་གྱི་སྣོད་རུང་དུ་བྱེད་པ་དང་།
སྨིན་བྱེད་དང༌། ལམ་གྱི་གཞི་དང༌། རྩྭ་བ་དང། གནས་དང་། རྟེན་དང་། མྱུར་ལམ་གྱི་
མཆོག་ཡིན་པར་ཤེས་པར་བྱས་ལ། གཞན་གཅེས་འཛིན་གནད་དུ་བསྣུན་ནས་བསྒོམ།
བྱམས་པ་སོགས་བསྒོམ་པའི་ལག་ལེན་གཅིག་ནི་དེ་ཡིན་ནོ། །ལག་ལེན་གཞན་རྒྱུ་
འབྲུས་བདུན་མ་སྒོམ་པ་ནི། མའི་དྲིན་ལེགས་པར་བསམས་ལ། དྲིན་ལན་འཇལ་
བའི་འདུན་པ་བྱ། མ་ལ་བདེ་བ་མེད་ཚུལ་དང་སྡུག་བསྔལ་ཡོད་ཚུལ་རྣམས་བསམས་
ལ་བདེ་བ་དང་ལྡན་པ་དང་། སྡུག་བསྔལ་དང་བྲལ་ན་ཅི་མ་རུང་སྙམ་དུ་སྒོམ་ཞིང་། དེ་
ལྟར་བདག་གིས་སྒྲུབ་དགོས་སྙམ་དུ་གོ་ཆ་བགོ །ཚུལ་དེ་ཁོ་ན་བཞིན་དུ་ནམ་མཁས་
ཁྱབ་པའི་སེམས་ཅན་ཐམས་ཅད་ལ་བསྒོམ། སངས་རྒྱས་ཀྱི་སྐུ་གསུང་ཐུགས་ཀྱི་ཡོན་
ཏན་རྣམས་བསམས་ལ། རང་དོན་གཞན་དོན་གང་བྱེད་ཀྱང་སངས་རྒྱས་མི་ཐོབ་ཀ་
མེད་དུ་འདུག་པ་ཅི་ཐོབ་བྱ་དགོས་སྙམ་དུ་སྒོམ། སངས་རྒྱས་སྒྲུབ་པ་ལ་སྤྱོད་པ་ཕར་
ཕྱིན་དྲུག་ལ་བསླབ་དགོས་པས། དེ་(༧བ)རེ་རེ་ལ་གསུམ་གསུམ་དུ་བྱས་ནས་སློབ་
པ་སོགས་བྱ་དགོས་སྙམ་དུ་བསམ། དེའི་ནང་ནས་སེམས་རྩེ་གཅིག་པའི་ཞི་གནས་ནི།
བྱིང་རྒོད་སྤངས་ནས་དྲན་ཤེས་བསྟེན་པས་མི་རྟོག་པར་ལྷན་ནེ་གཞག །ཆོས་རབ་ཏུ་
རྣམ་འབྱེད་ཀྱི་ལྷག་མཐོང་ནི་རྟོག་ཅིང་དཔྱོད་པས་སྒོམ་པར་བྱའོ། །དེའི་ནང་ནས་སྟོང་
ཉིད་རྟོགས་པའི་ལྷག་མཐོང་ནི། འདི་ལྟར་སྒོམ་པར་བྱ་སྟེ། སྔར་ངེད་རང་གིས་མ་རིག་
པས་ཤིང་ཕུང་ལ་མིར་འཛིན་པ་ལྟར་སྣང་བའི་ཆོས་དང་གང་ཟག་རང་དབང་བ་འདི་ལྟ་
བུ་མེད་བཞིན་དུ་ཡོད་པར་བཟུང་བས་འཁྱམས། ད་ནི་རིགས་པས་བརྟགས་ཤིང་འདི་
ལྟ་བུའི་ཆོས་དང་གང་ཟག་མེད་པར་ཤེས་པར་བྱས་ནས། དེའི་ངང་ལ་མཉམ་པར་
བཞག །རྗེས་སུ་འདི་ལྟ་བུའི་རང་དབང་བ་མེད་ཀྱང་རྨི་ལམ་ལྟ་བུའི་འཁོར་འདས་ངེས་
- 206 -

བྱང་ཆུབ་ལམ་གྱི་རིམ་པའི་རྩ་འགྲེལ། ༼ཨེ༽
པར་ཡོད་པས། མ་རིག་པ་སྤོང་བ་དང་། རིག་པ་སྐྱེད་པ་ལ་འབད་དགོས་སྙམ་དུ་སེམས།
དེ་ལྟར་འབད་པས་ཚོགས་ལམ་སོགས་ལམ་ལྔ་པོ་རིམ་པ་དེ་ཉིད་ཀྱིས་བསྒྲོད་ནུས་སོ། །
འོན་ཏེ་སྔགས་ལ་འཇུག་འདོད་ན། སྔར་བཤད་པ་ལྟར་བྱང་ཆུབ་ཀྱི་སེམས་རྒྱུད་ལ་སྐྱེས་
པས། སྔགས་ཀྱི་སྣོད་རུང་དུ་སོང་བ་ན་འཇུག་པར་བྱ་སྟེ། དེ་ལྟ་མ་ཡིན་ན་རང་གཞན་
ཕུང་བས་ཕལ་ཆེ་བས་སྔགས་ལ་ཞུགས་པར་མི་བྱ་ཞིང་། གལ་ཏེ་ཞུགས་ཟིན་ཡང་ཐེག་
པ་ཐུན་མོང་བའི་ལམ་འདི་ཉིད་ལ་བློ་སྦྱོང་བ་གནད་ཀྱི་དོན་དུ་ཤེས་པར་བྱའོ། །འདིར་
ནི་བློ་དམན་པ་དག་གི་དོན་དུ་ཤིན་ཏུ་བསྡུས་ཏེ་བསྟན་པ་ཡིན་ལ། འདིའི་འགོ་ནས་
མཇུག་གི་བར་དུ་དགོས་པའི་ལུང་དང་། རིགས་པ་དང༌། མཐའ་དཔྱད་རྒྱས་པ་
ནི། འདིའི་ཁྲིད་ཡིག་ཆེ་བ་དང་། གཞན་དོན་དོན་གཉེར་གྱི་འགྲེལ་པ་དང་། ཐོག་
མའི་བློ་སྦྱོང་དང་། དང་པོའི་བློ་སྦྱོང་དང་། བྱང་ཆུབ་དོན་གཉེར་གྱི་བློ་སྦྱོང་དང་། དོན་དམ་
བྱང་སེམས་ཀྱི་བློ་སྦྱོང་དང༌། ལམ་རིམ་བསྡུས་དོན་དང་། བློ་སྦྱོང་ལྷན་ཐབས་ཀྱི་ཡིག་
ཆ་སོགས་ཟུར་ན་མང་དུ་ཡོད་པ་ལས་ཤེས་པར་བྱའོ། །
ཐུབ་པའི་ལེགས་བཤད་བཅུད་བསྡུས་པ། །ཚུལ་འདི་ཀློག་དང་འཛིན་པ་དང་།
ཅུང་ཟད་ཙམ་ཞིག་སྒོམ་པ་ཡང་། །དལ་འབྱོར་(༨ན)སྙིང་པོ་རྒྱ་ཆེར་བླངས། །གང་ཞིག་
རིང་དུ་འདྲིས་བྱེད་ན། །སངས་རྒྱས་ཐོབ་པའང་མི་དཀའ་ན། །ཕན་བདེ་གཞན་དག་ལྟ་
ཅི་སྨོས། །དེའི་ཕྱིར་གྲོགས་པོ་ཤེས་ལྡན་དག །སྙིང་པོ་མེད་པའི་བྱ་བ་དག །སྤངས་ནས་
ཆོས་འདི་བླང་པར་རིགས། །འདི་སྦྱར་དགེ་བ་པད་མོའི་གཉེན། །སྒྲིབ་པའི་ཆུ་འཛིན་
དང་བྲལ་བ། །འགྲོ་བའི་པད་མཚོར་འཕྲོས་པ་ལས། །ཕན་བདེའི་འདབ་སྟོང་རྒྱས་གྱུར་
ཅིག། །།
ཅེས་བྱང་ཆུབ་ལམ་གྱི་རིམ་པའི་ཚིག་ལེའུར་བྱས་པའི་འགྲེལ་པ་བསྡུས་པ་འདི་ནི་
རྗེ་ཙོང་ཁ་པ་ཡབ་སྲས་རྣམ་པ་བརྒྱད་ལ་སོགས་པའི་བཤེས་གཉེན་དམ་པ་བཅུ་ཕྲག་
- 207 -

སྤྱན་སྔ་བློ་གྲོས་རྒྱལ་མཚན་གྱི་གསུང་འབུམ། ༼༢༽
གསུམ་ལྷག་ཙམ་གྱི་ལེགས་པར་བཤད་པའི་བདུད་རྩི་མང་དུ་འཐུངས་ཤིང༌། སྡེ་སྣོད་
གསུམ་ལ་ཐོས་བསམ་སྒོམ་པའི་ཚུལ་གྱིས་ཡུན་རིང་དུ་འདྲིས་པར་བྱས་པའི་བཙུན་པ་བློ་
གྲོས་རྒྱལ་མཚན་དཔལ་བ